Shavkat Mirziyoyev viloyat va tuman hokimlarining bir guruhini mukofotladi

Prezident farmoni bilan O‘zbekiston Respublikasi mustaqilligining yigirma to‘qqiz yilligi munosabati bilan davlat xizmatchilari hamda ishlab chiqarish va ijtimoiy-iqtisodiy sohalar xodimlaridan bir guruhi mukofotlandi. Mukofotlanganlar qatorida 20 nafar hokim ham bor, deb yozmoqda “Xalq so‘zi Online”.

Namangan viloyati hokimi Xayrulla Bozorov “O‘zbekiston Respublikasida xizmat ko‘rsatgan iqtisodchi” faxriy unvoni bilan, Samarqand viloyati Kattaqo‘rg‘on tumani hokimi A’zamxon Bahromov “Fidokorona xizmatlari uchun” ordeni bilan mukofotlangan.
Shuningdek, Navoiy viloyati hokimi Qobul Tursunovga “Mehnat shuhrati” ordeni berilgan. Toshkent viloyati Bekobod tumani hokimi Zafar Fayzullayev “Do‘stlik” ordeniga loyiq ko‘rilgan. Mukofotlanganlarning qolgan qimsi bilan quyida tanishish mumkin.
 Navoiy viloyati hokimi Qobul Tursunov ham koronavirusdan davolanib, o‘z ishiga qaytdi
Mukofotlangan yagona hokim ayol Buxoro viloyatining Olot tumani hokimi Nargiza Ne’matova. Unga “Sodiq xizmatlari uhcun ordeni” beriladi.
 Nargiza Ne’matova Olot tumaniga hokim bo‘ldi. U so‘nggi 10 kunda hokim etib tayinlangan ikkinchi ayol bo‘ldi
“Sodiq xizmatlari uchun” medali bilan
Adilov Jambul Agitayevich — Taxtako‘pir tumani hokimi, Qoraqalpog‘iston Respublikasi
Boyigitov Yo‘lchiboy O‘rinboyevich — Yozyovon tumani hokimi, Farg‘ona viloyati
Boyqarayev Asrol Ro‘ziyevich — Koson tumani hokimi, Qashqadaryo viloyati
Mirzaqulov Batirjon Kazakbayevich — Sayxunobod tumani hokimi, Sirdaryo viloyati
Ne’matova Nargiza Isamiddinovna — Olot tumani hokimi, Buxoro viloyati
Salomov Sherali Husenovich — Qorako‘l tumani hokimi, Buxoro viloyati
Saparbayev Atabek Xudaybergenovich — Beruniy tumani hokimi, Qoraqalpog‘iston Respublikasi
Tamikayev Abdivaxob Ulashbayevich — Zangiota tumani hokimi, Toshkent viloyati
Urinov Shuxratjon Bekmaxmatovich — Termiz tumani hokimi, Surxondaryo viloyati
Xudayberdiyev Shunkor Farmonovich — Pastdarg‘om tumani hokimi, Samarqand viloyati
“Shuhrat” medali bilan
Abdurayimov Jasurbek Odilovich — Baliqchi tumani hokimi, Andijon viloyati
Jabborov Botir Shukurovich — Narpay tumani hokimi, Samarqand viloyati
Ismoilov Serobidin Poziljonovich — Izboskan tumani hokimi, Andijon viloyati
Mustanov Abdivalijon Saidovich — Forish tumani hokimi, Jizzax viloyati
Sultanov Azamjon Maxmudovich — Pop tumani hokimi, Namangan viloyati
Umarov Faxritdin Samatovich — Karmana tumani hokimi, Navoiy viloyati.
Eslatib o‘tamiz, Shavkat Mirziyoyev 27-avgust kuni mustaqillik bayrami munosabati bilan koronavirusga qarshi kurashayotgan tibbiyot xodimlaridan bir guruhini, shuningdek, fan, ta’lim, adabiyot, madaniyat, san’at va OAV xodimlarini mukofotlagan. Prezidentning 28-avgustdagi farmoni bilan chet el fuqarolari va xorijda istiqomat qilayotgan o‘zbekistonliklar ham mukofotlangandi.